I de seneste år har undersøgelser desværre igen og igen peget på, at trivsel er faldende blandt børn og unge. Der kan være mange årsager til børnenes/de unges stigende mistrivsel, og stress er en af disse årsager.
Stress har en lang række negative konsekvenser - både fysisk, mentalt, socialt og udviklingsmæssigt. Det kan bl.a. være enormt svært for børn og unge at lære i skolen eller overskue at være sammen med vennerne, hvis de oplever at være stressede. Stressvejledning er derfor en vigtig del af at hjælpe børn med at håndtere de udfordringer, de møder i deres daglige liv og hjælpe dem til større trivsel.
Der er mange ting, du som forælder eller fagprofessionel kan gøre for at afhjælpe noget af den stress, barnet kæmper med. Mange af disse tiltag lærer du om på denne uddannelse til certificeret bio-psyko-social børne-stressvejleder.
Selvom du som forælder/pårørende kan bidrage til dit barns trivsel og afhjælpe stresssymptomer, er det dog ofte rigtig godt - og kan være afgørende - at du opsøger professionel hjælp til behandling af stress, hvis dit barn har det svært.